OpenLLM-France/wikimedia huggingface dataset:
# Pieter Verbrugghen I.a

Pieter Verbrugghen I.a (baita izen hauekin ezaguna: Pieter Verbruggen I.a, Peter van der Brugghen I.a, Pieter van der Brugghen I.a, Peter Verbrugghen I.a, Peeter Verbrugghen I.a) (Anberes, 1615 – Ib., 1686). flandriar eskultore barrokoa izan zen.

## Bizitza

1625 urtean Simon de Neefen gidaritzapean eskulturgintzan hasi zen, azken hau 'antijcsnijder' (apaingarrien eskultorea) izaki. Ondoren Erasmus Quellinus I.arekin lan egin zuen eta 1641 urtean, haren alabarekin ezkondu zen. Ezkontza honen bitartez Artus Quellinus Zaharraren senide bihurtu zen, Anberesko eskultore nagusia bera. Emaztea 1662 hil eta 1665 urtean bigarrenez ezkondu zen, oraingo honetan Elisabeth Lemmensrekin.
Seme alabak izan zituen, horietako bi eskultore sonatuak, hots, Pieter Verbrugghen II.a eta Hendrik Frans Verbrugghen. Alaba Suzanna, Peeter Meesens eskultorearekin ezkondu zen.
Bere ikasleetako batzuk belaunaldi berriko flandiar eskultore famatuak izan ziren, hala nola, Joannes Boecksent, Jan Klaudio de Cock, Martin Desjardins, Bartholomeus Eggers, Jan-Lucas Faydherbe, eta Pieter Scheemaeckers.
1662 urteko Cornelis de Bieren artisten zerrenda liburuan aipatua da, bere erretratua eta guzti.

## Lan

Flandriar Goi Barroko estiloan lan egin zuen, Artus Quellinus Zaharrarekin elkarlanean ikasitako estiloa hain zuzen ere. Bere lanak nahiko estatikoak eta irudiek potolo kutsua dute.
Pieter Verbrugghenek bukatu zuen Anberesko katedraleko organoaren aurrealdeko dekorazioa, Erasmus Quellinus II.ak egindako diseinuaren arabera. Horrez gain bera eta bere lan-taldeak Anberesko San Pablo Elizako haritz zurez egindako aitorlekuak egin zituzten (1658tik 1660ra).1670 urtean Artus Quellinus Zaharrarekin batera eta Pieter Verbrugghen II.a semearekin batera, aldare nagusiaren diseinua ere egin zuten.
Lierreko San Gummarus Elizako pulpitua ere bere lan ezaguna da. Pulpituaren jatorrizko diseinua Erasmus Quellinus Iek egin zuen baina zendu ostean, Artus bere semeak aldaketa txiki batzuk egin zizkion eta Pieter Verbrugghenek diseinua burutu.

## Erreferentziak

* 1 2 3 4 5 Pieter Verbruggen at Herbehereak Institutua Artearen Historia (Nederlanderaz)
* 1 2 3 Iris Kockelbergh.
* ↑ Het Gulden Kabinete, p 530 (Nederlanderaz)
* ↑ Historia organo nagusia Anberes Katedrala.
* ↑ De biechtstoelen van de Sint Pauluskerk Amberes on Lukas Arte Flanders (Nederlanderaz)
* ↑ Pulpitu San Gummarus Eliza Lier (Nederlanderaz)
* ↑ Helena Bussers, De baroksculptuur en het barok at Openbaar Kunstbezit Vlaanderen (Nederlanderaz)

## Gehiago irakurri

* Baldinucci, Filippo. (1728). Notizie de' Professori del Disegno, Da Cimabue in qua, Secolo V. dal 1610. al 1670. Distinto in Decennali. Stamperia S.A.R. per li Tartini, e Franchi, 379 or..
* Datuak: Q7192837
* Multimedia: Pieter Verbrugghen I / Q7192837
# Pieter Post

Pieter Jansz Post (1608ko maiatzaren 1a – lurperatua 1669 maiatzaren 8a). Holandako Urre Aroko arkitekto, margolari eta marrazkilaria izan zen.

## Bizitza

Haarlemen bataiatua, beiragile baten semea eta anai nagusia Frans Post margolaria bera. Holandako arkitektura barrokoaren aintzindaria eta Jacob van Campenekin elkarlanean aritu izan zen denbora luzean. Elkarrekin Hagako Mauritshuis eraikina diseinatu zuten.
* Datuak: Q577598
* Multimedia: Pieter Post / Q577598
# Pieter Zeeman

Pieter Zeeman (Zonnemaire, Zeelanda, 1865eko maiatzaren 25a - Amsterdam, 1943ko urriaren 9a) holandar fisikaria izan zen.

## Biografia

Leidengo eta Amsterdamgo unibertsitateetan egin zituen ikasketak. Optika eta astrofisikako alorrak landu zituen, batez ere. Zeemanek 1896an bere izena daraman efektua aurkitu zuen, Zeeman efektua; efektu hori da elektroiaren spinaren teoriaren oinarrietako bat. Ikerketa batzuk egin zituen Doppler-Fizeau efektuari buruz, eta haien arabera, Einsteinen erlatibitatearen teoria bermatu zuten. 1902an, Fisikako Nobel saria jaso zuen, J.H. Lorentzekin batera.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q79000
* Multimedia: Pieter Zeeman / Q79000
# Podometro (oinaren neurria)

    Artikulu hau oin eta oinetakoak neurtzeko gailuari buruzkoa da; beste esanahietarako, ikus «Podometro (argipena)».
Podometro edo pedimetroa oin eta oinetakoen neurriak neurtzeko gailu mekanikoa da.
Oina zein oinetakoa neurtzeko gaitasuna duten gailuak izan ohi dira podometroak. 20. mendean, herrialde bakoitzeko oinetako neurketa sistemaren araberakoak egin izan ziren. Estatu Batuetan ekoiztu eta patentaturiko Brannock Device delakoak zabalkunde handia izan zuen, adibidez. Euskal Herrian, MAM enpresak egin izan zituen 20. mendean. Euskal produktu honek pedímetro eta podómetro terminoak erabil zituen gailua izendatzeko.
21. mendean, nazioarteko merkataritzak neurri zaharren zehaztasuna nahastu egin du, eta, adibidez, Euskal Herriko europar neurrietara egokitutako podometro batek ez du jada baliagarritasun bera izango zapatadenda batera joanez gero.

## Iruditegia

* Oina neurtu daiteke, edo beheko luzapenean zapata sartuta, oinetakoa.
* MAM neurgailura (Gasteizen egina) oinetako desberdinak egokitzeko luzapenak.
* Brannock podometro bat.
* Brannock-aren jarraibideak.

## Erreferentziak

* ↑ «Lemelson Center: Article: A Fitting Place for the Brannock Device Company Records» web.archive.org 2005-08-18 (Noiz kontsultatua: 2021-06-16).
* ↑ Araolaza, Gari. (2021-06-14). Back side of the MAM podometer. (Noiz kontsultatua: 2021-06-16).
* ↑ Araolaza, Gari. (2021-06-14). Shoe gauges for MAM. (Noiz kontsultatua: 2021-06-16).
* ↑ Araolaza, Gari. (2021). «Oinak eta oinetakoak neurtzeko tresna» Twitter (Twitter) (Noiz kontsultatua: 2021-06-16).
# Podolínec

Podolínec Eslovakiako udalerri bat da, Stará Ľubovňako barrutian kokatuta. 33,77 km²ko azalera du eta 3187 biztanle 2017ko datuen arabera.

## Historia

Idatzizko lehen aipamena 1244. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q852324
* Multimedia: Podolínec / Q852324
# Podometro (argipena)

Podometro terminoak, grezierazko etimologian oin-neurgailua, gailu desberdinak adieraz ditzake:
* Podometroa, urratsak eta ibilaldiak neurtzeko gailua.
* Pedimetro edo podometroa, oinen eta zapaten neurriak neurtzeko gailua.
# Podoscypha multizonata

Podoscypha multizonata Meruliaceae familiako onddo espezie bat da.

## Deskribapena

Kapela: 2 eta 12 cm bitarteko zabalerakoa, lore edo arrosa itxurakoa, ertz oso irregularrarekin, zenbait lobulu mehek osatua, larrukarak, arrexka kolorekoa edo marroia, gutxi-asko iluna, eta oinarri komun batean elkartzen diren zerrenda nabarmenagoekin,
Himenoforoa: Leuna edo saihets finekin luzetarako tolesez osatua. Marroi-gris kolorekoa, gutxi-asko iluna.
Haragia: Trinkotasun kartilaginosokoa eguraldi hezean, eta larrukara lehorra dagoenean, haritsua, gogorra, zaila eta adreilu zurbil kolorekoa, zapore mikatza eta usain fungikoa, baina gozoa.
Etimologia: Multizonata epitetoa zonadura asko dituelako du.

## Jangarritasuna

Ez da jangarria eta babestu egin behar da.

### Nahasketa arriskua

Thelephora terrestris delakoarekin nahas daiteke, hau txikiagoa da eta koniferoen basoetan ateratzen da. Espezie termofiloa da, penintsularen hegoaldean ikusi da.

## Sasoia eta lekua

Udazkenean eta neguaren hasieran. Hostozabalen basoetako lurzoruan hazten da.

### Banaketa eremua

Ameriketako Estatu Batuak, Europa, Errusia.

## Espeziearen egoera

Aranzadi Elkartearen arabera, Podoscypha multizonata desagertzeko arriskuan dauden onddoen eusko-kantauriar Zerrenda Gorrian dago. Azken urteotan mikologia adituek onddo batzuen beherakada kuantitatibo eta kualitatibo handia egon dela ohartarazi dute. Adituen esanetan, egoera honek hainbat eragile ditu, tartean klima aldaketa, pestiziden erabilera eta bilketa masiboak.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Cuña Fernandez Avelino. (2023). Avelinosetas.info.
* ↑ Zerrenda Gorria, Aranzadi Zientzia Elkartea

## Kanpo estekak

* Datuak: Q10635237
* Multimedia: Podoscypha multizonata / Q10635237
# Podometro (urratsak)

    Artikulu hau urratsak neurtzeko gailuari buruzkoa da; beste esanahietarako, ikus «Podometro (argipena)».
Podometroa gailu bat da, normalean eramangarria eta elektronikoa edo elektromekanikoa, pertsona batek zenbat urrats egiten dituen kontatzen dituena; ibilaldien neurgailu bat alegia. Pertsonaren esku edo aldaken mugimendua detektatuz pertsona batek emandako urrats bakoitza zenbatzen du podometroak ohikoan.
GPS hargailuarekin konbinatutako funtzioa ere izan daiteke, baita telefono mugikorreko aplikazio batean aplikazio edo gaitasun bat, ibilbide zehatz baten luzera eta denboraren lotu daitekeelarik urrats kopurua.

## Historia

Leonardo da Vincik podometro mekanikoa aurreikusi zuen aplikazio militarrak zituen gailu gisa. 1780an Abraham-Louis Perrelet suitzarrak lehenengo podometroa sortu zuen, oinezko pausoak eta distantzia neurtuz; 1770eko berak sortutako erloju automatikoa hobetuz.
1965ean manpo-kei izeneko podometroa ("10.000 urrats neurgailua" japonieraz: 万歩計 ) Japonian merkaturatu zuen Y. Hatanok, eguneko 10.000 pauso ezin hobeak zirela esanez. 2015ean Japoniako Osasun, Lan eta Ongizate Ministerioak egunean 10.000 pauso ere gomendatu zituen. Hala ere, gomendio hau ez dago froga sendoetan oinarrituta.

## Erreferentziak

* ↑ In sight of Leonardo da Vinci : letters from his notebooks. Ravi Persaud 2005, 166 or. ISBN 0-9737837-2-9. PMC 629705846. (Noiz kontsultatua: 2021-06-16).
* ↑ (Gaztelaniaz) Cristina. (2008-10-04). «Perrelet marcó la historia de la relojería en 1770» Trendencias (Noiz kontsultatua: 2021-06-16).
* ↑ Tudor-Locke, Catrine. (2003). Manpo-kei : the art and science of step counting : how to be naturally active and lose weight!. Trafford ISBN 1-55395-481-5. PMC 51446535. (Noiz kontsultatua: 2021-06-16).

## Kanpo estekak

* Datuak: Q648434
* Multimedia: Pedometers / Q648434
# Pilsach

Pilsach Alemaniako udalerria da. Bavariako estatuan kokatuta dago, [[Neumarkt in der Oberpfalz (barrutia)|Neumarkt in der Oberpfalz]] barrutian. 2014an 2.713 biztanle zituen 47,65 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q505419
* Multimedia: Pilsach / Q505419
# Piloña

Piloña Asturiesko ekialdean dagoen udalerria edo conceyua da, Orienteko eskualdean kokatutakoa.
Infiesto da hiriburua.

## Geografia

Udalerri mugakideak hauek ditu: Cabranes, Villaviciosa, Colunga eta Parres iparraldean, Laviana, Sobrescobio, Caso eta Ponga hegoaldean, Parres ekialdean eta Nava mendebaldean.

## Parrokiak

| Anayo Artedosa (L'Artedosa) Beloncio (Belonciu) Borines Cereceda (Cerecea) Coya Espinaredo (Espinaréu) Lodeña (Lludeña) La Marea Maza Miyares Los Montes | Pintueles Ques San Antonio San Juan de Berbío (San Xuan de Berbío) San Román (San Román de Villa) Sellón Sevares (Sebares) Sorribas (Sorribes) Tozo (El Tozu) Valle Vallobal Villamayor |

## Historia

1903ko apirilaren 30ean Infiestoko gertaerak izan ziren, Espainiako Hauteskunde Orokorren garaian. Iruzur susmoak zirela-eta, protestan atera zen jendearen aurka egin zuen Guardia Zibilak eta sarraskia eragin zuten.

## Garraiobideak

Oviedo eta Santander arteko RENFE Cercanías AM burdinbidean, L'Infiestuko geltokia dago udalerri honetan.

## Ikus, gainera

* Asturiasko udalerrien zerrenda
* El Sidróngo leizea

## Kanpo estekak

* Webgune ofiziala
* "Infiesto" pelikula (2023).
* Datuak: Q818363
* Multimedia: Piloña / Q818363
# Pilsen

Pilsen (txekieraz: Plzeň, ˈpl̩zɛɲ ahoskatua; alemanez: Pilsen) Txekiar Errepublikako hego-mendebaldeko hiria eta Bohemia eskualde historikoko Pilsen eskualdeko hiriburua da. Pragatik 90 km mendebaldera dago, Berunka ibaia osatzen duten lau ibaien (Uslava, Uhlava, Radbuza eta Mze) bilgunean, eta hiru barrutitan banatuta dago. 2012an 167.472 biztanle zituen. Plzenen San Bartolome katedrala gotikoa dago.
Industrian (armagintza, burdinbide gaiak, makineria, larrugintza, zurgintza) oinarritzen da ekonomia jarduera nagusia, garagardogintzan bereziki. Munduan oso ezaguna da Pilsner garagardoaren (txekieraz: pivo plzeňského typu) sorlekua izateagatik. Ondo gorde dira antzinako monumentuak. Aipagarriak dira, besteak beste, San Bartolome eliza (1444), XVI. mendeko udaletxea, Errenazimentuko jauregia eta hainbat museo. Kalte larriak izan zituen Bigarren Mundu Gerran.
2015ean Europako kultura-hiriburua izan zen, Belgikako hiri batekin batera, Mons izenekoa.

## Klima

Datu klimatikoak (Pilsen) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 16 | 17 | 22 | 26 | 30 | 32 | 40 | 35 | 32 | 26 | 16 | 16 | 40 |
| Batez besteko tenperatura maximoa (°C) | 1 | 2 | 7 | 12 | 17 | 20 | 22 | 22 | 18 | 12 | 5 | 2 | 12 |
| Batez besteko tenperatura (ºC) | -1 | -0 | 3 | 7 | 12 | 15 | 17 | 17 | 13 | 8 | 2 | 0 | 8 |
| Batez besteko tenperatura minimoa (°C) | -3 | -3 | -0 | 2 | 7 | 10 | 12 | 12 | 8 | 4 | 0 | -1 | 3 |
| Erregistraturiko tenperatura minimoa (°C) | -24 | -25 | -25 | -7 | -2 | 0 | 5 | 2 | -2 | -6 | -12 | -28 | -28 |
| Prezipitazio egunak (≥ 1 mm) | 20 | 15 | 17 | 15 | 14 | 14 | 14 | 12 | 12 | 12 | 17 | 19 | 181 |
| Iturria (1): www.weatherbase.com ||||||||||||||
| Iturria (2): http://www.chmi.cz/meteo/opss/opsss.html ||||||||||||||

## Iruditegia

* J. K. Tyla antzokia
* Udaletxea
* Sinagoga handia
* Unibertsitatea

## Herritar ezagunak

* Norbert Tauer (1898-1983), euskalari eta idazlea.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2013/08/31 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ 157. araua. Euskaltzaindia (Noiz kontsultatua: 2010-10-14).
* ↑ Statutární město Plzeň: Statistická data Český informační server. Statnisprava.cz

## Kanpo estekak

* Pilsen hiriko webgune ofiziala (Txekieraz) (Ingelesez) (Alemanez)
* Datuak: Q43453
* Multimedia: Plzeň / Q43453
# Pilotu (argipena)

Pilotu hitzak adiera eta erabilera zenbait ditu:
* pilotua, hegazkin, aireontzi, espaziontzi eta itsaontzietan nabigazioaz arduratzen den gidaria,
** Kapitain pilotu, euskal abesti herrikoia;
* pilotua, auto-lasterketako gidaria;
* ikerketa pilotua, batzuetan esperientzia pilotu ere deitua, planifikatzen ari den proiektu batean burutu beharreko pausoak, baliabideak eta sor daitezkeen oztopoak aurreikusteko aldez aurreko ikerketa, ikerketa nagusia baino garrantzi edo tamaina txikiagokoa (ikus, gainera, egingarritasun-ikerketa);
* estatistikan, lagin pilotua, lagin tamainaa aurretik kalkulatu ahal izateko behar den informazioa jaso ahal izateko lagin txikia;
* argi pilotua, berogailuetan piztuta egon ohi den gar txikia.
# Pilou Asbæk

Johan Philip "Pilou" Asbæk (Kopenhage, 1982ko martxoaren 2a) daniar aktorea da, Borgen eta Game of Thrones telesailetan aritzeagatik ezaguna.

## Filmografia
### Zinema

| Urtea | Filma | Pertsonaia | Zuzendaria | Oharra(k) |
| 2008 | To verdener | Teis | Niels Arden Oplev | |
| 2008 | Comeback | Kris | Ulrik Wivel | |
| 2008 | Dig og mig | Oliver | Christian E. Christiansen | |
| 2009 | Den Fremmede | Den Mørkhårede | Nuka Wølk Mathiassen | Film labur |
| 2009 | Monsterjægerne | Søren | Martin Schmidt | |
| 2010 | R | Rune | Tobias Lindholm & Michael Noer | |
| 2010 | En familie | Peter | Pernille Fischer Christensen | |
| 2010 | Venus | Rasmus | Tor Fruergaard | Film labur |
| 2010 | The Whistleblower | Bas | Larysa Kondracki | |
| 2011 | Bora Bora | Jim | Hans Fabian Wullenweber | |
| 2012 | Kapringen | Mikkel Hartmann | Tobias Lindholm | |
| 2013 | Spies & Glistrup | Simon Spies | Christoffer Boe | |
| 2014 | Lucy | Richard | Luc Besson | |
| 2014 | Kapgang | Onkel Kristian | Niels Arden Oplev | |
| 2014 | Fasandræberne | Ditlev Pram | Mikkel Nørgaard | |
| 2014 | Stille hjerte | Dennis | Bille August | |
| 2015 | 9. april | Sekondløjtnant Sand | Roni Ezra | |
| 2015 | Krigen | Claus Michael Pedersen | Tobias Lindholm | |
| 2016 | Ben-Hur | Pontzio Pilatos | Timur Bekmambetov | |
| 2016 | The Great Wall | Bouchard | Zhang Yimou | |
| 2017 | Ghost in the Shell | Batou | Rupert Sanders | |
| 2017 | Woodshock | Keith | Mulleavy ahizpak | |
| 2018 | The Guardian Angel | Anders Olsen | Arto Halonen | |
| 2018 | Overlord | Wafner | Julius Avery | |
| 2020 | Run Sweetheart Run | Ethan | Shana Feste | |
| 2021 | Outside the Wire | Victor Koval | Mikael Håfström | |
| 2022 | Uncharted | Gage | Ruben Fleischer | |

### Telebista

| Urtea | Telesaila | Pertsonaia | Katea | Oharra(k) |
| 2008 | Deroute | Mulvad | - | 3 atal |
| 2009 |
| 2009 | Forbrydelsen | David Grüner | DR1 | Atal 1 |
| 2010 | Blekingegade | Carsten Nielsen | - | 3 atal |
| 2010–2013 | Borgen | Kasper Juul | DR1 | 29 atal |
| 2013 | The Borgias | Paolo Orsini | Bravo (Kanada) Showtime (AEB) | 7 atal |
| 2014 | Eurovision Song Contest 2014 | Bere burua / Aurkezlea | DR1 | Lise Rønne eta Nikolaj Koppelekin batera |
| 2014 | 1864 | Didrich | DR1 | 8 atal |
| 2016 | Stag | Neils | BBC Two | Atal 1 |
| 2016–2019 | Game of Thrones | Euron Greyjoy | HBO | 9 atal |
| 2020 | Efterforskningen | Jakob Buch-Jepsen | TV 2 | Minisaila |

## Erreferentziak

* Datuak: Q117906
* Multimedia: Johan Philip Asbæk / Q117906
# Pilrig

Pilrig, Eskoziako Edinburgh hiriburuko auzune bat da.

## Kanpo estekak

* Datuak: Q7194505
* Multimedia: Pilrig / Q7194505
# Pilote (zimendua)

Pilotea eraikuntzan erabiltzen den zimendu sakoneko elementua da. Eraikuntzen zamak eusten dituen lurreko geruza sakonegi dagoenean eta, horren ondorioz, azaleko zimendu arruntak —zapatak, zimendu-putzuak edo zimendu-lauzak— erabili ezin daitezkeenean egokitzen dira piloteak, horrela gainean duten karga, lur egonkor zein zurrun horretara bideratuz.
Bertikalean ezartzen diren zilindro itxurako zimenduak dira, eta amaieraren arabera, lur zurrunean atxikituta ala ez, egon daitezke. Lur zurrunarekin bat lan egiteko, kono itxurako punta egiten zaio, honek duen punta zorrotza bertan hobeto sartzen delako. Ez badu punta zorrotzik, lurzorura zuzenean igortzen ditu kargak marruskadura bidez. Zimendu hauetara transmititzen dira gaineko pilare, entzepatu zein lauzetatik datozen kargak.
Antzina zurezkoak eraikitzen baziren ere, gaur egun ohikoenak hormigoizkoak dira, aurrefabrikatuak zein in situ egindakoak. Aurrefabrikatuak kolpez iltzatu ohi dira; in situkoak, berriz, hainbat teknika erabiliz, atorraren arabera, berreskuragarria ala berreskuraezina izan baitaiteke.

## Kanpo estekak

* Datuak: Q1374167
* Multimedia: Deep foundations / Q1374167
# Pilotu-bale hegaluze

Pilotu-bale hegaluzea (Globicephala melas) Globicephala generoko zetazeoa da, mundu osoko ur hotz eta epeletan bizi dena, Euskalkiak euskalki, Kakota edo tronpa ere esaten zaie. Bizkaiko golkoan ikusi daitezke, euskal kostaldean.
Baleen modukoa portarera badu ere, izurdeekin batera, Delphinidae familian sailkatzen da.
Beste kalderoi edo pilotu-baleen kasuan bezala, haren ezaugarri fisiko deigarrietako bat muturrik ez izatea da. Kolore beltz-beltza du eta 6,5 metro luze da inoiz. 60-80 partaideko talde handiak osatzen dituzte, harreman sozial estuekin: agian horrek azal lezake batzuetan egiten dituzten hondartze masiboak.

## Erreferentziak

* ↑ Carwardine, Hoyt, Fordyce & Gill (1998). Whales & Dolphins: The Ultimate Guide to Marine Mammals. Londres: HarperCollins. ISBN 0-00-220105-4
* ↑ Azterkosta Monografikoak (5) (Noiz kontsultatua: 2018-09-22).
* Datuak: Q207744
* Multimedia: Globicephala melas / Q207744
* Espezieak: Globicephala melas
# Polk udalerria, Huntington konderria (Indiana)

Polk udalerria Ameriketako Estatu Batuetako Indiana estatuko udalerri bat da, Huntington konderrian. Azken zentsuaren arabera 464 biztanle zituen, 24.11 milia karratu (62.4 km$^2$) eremuan.

## Ekonomia

2020ko zentsuaren arabera, Polk udalerriak 216 etxebizitza zeuden. Per capita diru-sarrerak 32.823 estatubatuar dolar ziren.

## Kanpo estekak

* Datuak: Q7225477
# Polk konderria (Texas)

Polk konderria (ingelesez: Polk County) Texasko konderri bat da, Ameriketako Estatu Batuetan. Hiriburua Livingston da. 2010eko zentsuaren arabera 45.413 biztanle zituen, Polk kilometro koadroko azaleran.

## Geografia

Polk konderriak 2.874,01 kilometro koadro ditu. Horietatik 136,15 ura dira. Beste 2.737,86 lurra dira. Biztanleria dentsitatea 15,8 da.

## Demografia

2010eko zentsoan bizi ziren 45.413 pertsonetatik 38.789 txuriak edo hispanoak dira. Horietatik hispano edo latino kategorian 5.959 dira. 5.153 beltzak edo afroamerikarrak. 778 amerikar natiboak ziren eta 7 Hawaii edo Pazifikoko irletako natiboak. 180 asiarrak ziren. Bestelako arraza bat kategorian 14 biztanle daude. Bukatzeko euren burua arraza bat baino gehiagotan 492 pertsonek kokatzen zuten.

### Biztanleria piramidea
## Kanpo estekak

* Datuak: Q113375
* Multimedia: Polk County, Texas / Q113375
# Polk konderria (Wisconsin)

Polk konderria (ingelesez: Polk County) Wisconsinko konderri bat da, Ameriketako Estatu Batuetan. Hiriburua Balsam Lake da. 2010eko zentsuaren arabera 44.205 biztanle zituen, Polk kilometro koadroko azaleran.

## Geografia

Polk konderriak 2.477,08 kilometro koadro ditu. Horietatik 109,93 ura dira. Beste 2.367,15 lurra dira. Biztanleria dentsitatea 17,85 da.

## Demografia

2010eko zentsoan bizi ziren 44.205 pertsonetatik 43.131 txuriak edo hispanoak dira. Horietatik hispano edo latino kategorian 656 dira. 91 beltzak edo afroamerikarrak. 424 amerikar natiboak ziren eta 6 Hawaii edo Pazifikoko irletako natiboak. 148 asiarrak ziren. Bestelako arraza bat kategorian 18 biztanle daude. Bukatzeko euren burua arraza bat baino gehiagotan 387 pertsonek kokatzen zuten.

### Biztanleria piramidea
## Kanpo estekak

* Datuak: Q376102
* Multimedia: Polk County, Wisconsin / Q376102
# Polk udalerria, Bremer konderria (Iowa)

Polk udalerria Ameriketako Estatu Batuetako Iowa estatuko udalerri bat da, Bremer konderrian. Azken zentsuaren arabera 876 biztanle zituen, 36.75 milia karratu (95.2 km$^2$) eremuan.

## Ekonomia

2020ko zentsuaren arabera, Polk udalerriak 391 etxebizitza zeuden. Per capita diru-sarrerak 30.125 estatubatuar dolar ziren.

## Kanpo estekak

* Datuak: Q2220581
# Polk udalerria, Jefferson konderria (Iowa)

Polk udalerria Ameriketako Estatu Batuetako Iowa estatuko udalerri bat da, Jefferson konderrian. Azken zentsuaren arabera 445 biztanle zituen.

## Ekonomia

2020ko zentsuaren arabera, Polk udalerriak 312 etxebizitza zeuden. Per capita diru-sarrerak 19.287 estatubatuar dolar ziren.

## Kanpo estekak

* Datuak: Q9043578
# Polk udalerria, Benton konderria (Iowa)

Polk udalerria Ameriketako Estatu Batuetako Iowa estatuko udalerri bat da, Benton konderrian. Azken zentsuaren arabera 2.361 biztanle zituen, 45.56 milia karratu (118.0 km$^2$) eremuan.

## Ekonomia

2020ko zentsuaren arabera, Polk udalerriak 721 etxebizitza zeuden. Per capita diru-sarrerak 34.882 estatubatuar dolar ziren.

## Kanpo estekak

* Datuak: Q1893239
# Polk udalerria, Crawford konderria (Ohio)

Polk udalerria Ameriketako Estatu Batuetako Ohio estatuko udalerri bat da, Crawford konderrian. Azken zentsuaren arabera 1.974 biztanle zituen, 36.5 milia karratu (95 km$^2$) eremuan.

## Ekonomia

2020ko zentsuaren arabera, Polk udalerriak 769 etxebizitza zeuden. Per capita diru-sarrerak 31.205 estatubatuar dolar ziren.

## Kanpo estekak

* Datuak: Q933608
* Multimedia: Polk Township, Crawford County, Ohio / Q933608